ΓΡΑΠΤΗ ΕΡΩΤΗΣΗ E-1637/03

υποβολή: Catherine Stihler (PSE) προς την Επιτροπή

(16 Μαΐου 2003)

Θέμα: Συνθήκες εργασίας τωνπαλλήλων στα κρουζιερόπλοια

Η έκθεση Sweatships: Πως είναι πραγματικά να εργάζεται κανείς στα κρουζιερόπλοια, που δημοσιεύθηκε πρόσφατα από τη War on Want και τη διεθνή ομοσπονδία εργαζομένων στις μεταφορές, παρουσιάζει λεπτομερώς τις εξαιρετικά κακές συνθήκες εργασίας στα κρουζιερόπλοια. Οι συνθήκες αυτές περιλαμβάνουν χαμηλούς μισθούς, παράνομες επιβαρύνσεις για την απόκτηση εργασίας, ανερχόμενες μερικές φορές σε ποσά ανάλογα των 1000 λιρών, αντίθεση στη δημιουργία εργατικών συνδικάτων και διαφυγή από τη νομοθεσία περί βασικού μισθού μέσω της χρήσης σημαιών ευκαιρίας.

Η επικύρωση της θαλάσσιας Συνθήκης ΔΟΕ (Διεθνής Οργάνωση Εργασίας) θα βοηθούσε στην αντιμετώπιση αυτών των καταχρήσεων. Ποιά μέτρα λαμβάνει η Επιτροπή ώστε να πιέσει τα κράτη μέλη να προσυπογράψουν τη θαλάσσια Συνθήκη ΔΟΕ·

Απάντηση της κ. Διαμαντοπούλου εξ ονόματος της Επιτροπής

(3 Ιουλίου 2003)

Λαμβάνονταςπόψη ότι οι συνθήκες διαβίωσης και εργασίας είναι κρίσιμες για το επάγγελμα του ναυτικού και μπορούν επίσης να έχουν επιπτώσεις στην απόδοση των ναυτικών, η Επιτροπή καταβάλλει κάθε προσπάθεια να εξασφαλίσει, σε ολόκληρη την επικράτεια της Ένωσης, την εφαρμογή τωνφιστάμενων κοινωνικών διατάξεων της Κοινότητας που ισχύουν και για τους ναυτικούς. Η Επιτροπή επιθυμεί ναπογραμμίσει ότι η οδηγία 1999/63/ΕΚ(1), για την εφαρμογή της συμφωνίας σχετικά με την οργάνωση του χρόνου εργασίας των ναυτικών ανάμεσα στους κοινωνικούς εταίρους, ισχύει για τους ναυτικούς που εργάζονται σε καθε είδους ποντοπόρο πλοίο, είτε ανήκει στο δημόσιο είτε σε ιδιώτη, το οποίο είναι νηολογημένο στην επικράτεια οποιουδήποτε κράτους μέλους και ασκεί τακτικά εμπορικές θαλάσσιες δραστηριότητες. Καθορίζει τις ελάχιστες προδιαγραφές σχετικά με τις συνθήκες εργασίας των ναυτικών, ειδικότερα το μέγιστο εβδομαδιαίο χρόνο απασχόλησης, την ελάχιστη ηλικία εργασίας κατά τη διάρκεια της νύκτας ή πάνω σε πλοίο, την ετήσια άδεια μετ' αποδοχών κ.λπ. Η προθεσμία για τη μεταφορά της οδηγίας στην εθνική νομοθεσία καθορίστηκε η 30ή Ιουνίου 2002.

Επιπλέον, η οδηγία 1999/95/ΕΚ(2) παρέχει έναν μηχανισμό για την επαλήθευση και την επιβολή της συμμόρφωσης των πλοίων που καταπλέουν σε λιμένες κρατών μελών με την οδηγία 1999/63/ΕΚ, προκειμένου να βελτιωθεί η ναυτιλιακή ασφάλεια, οι συνθήκες εργασίας και ηγεία και η ασφάλεια των ναυτικών επί των πλοίων. Ισχύει επομένως για κάθε πλοίο που καταπλέει στους λιμένες ενός κράτους μέλους, ανεξαρτήτως του κράτους στο οποίο είναι νηολογημένο.

Η Επιτροπή ανησυχεί επίσης έντονα για την έλλειψη συνοχής ανάμεσα στα κράτη μέλη όσον αφορά την επικύρωση ορισμένων από τις διεθνείς συμβάσεις του Διεθνούς Γραφείου Εργασίας (ILO) πουπαγορεύουν κατώτατα διεθνή πρότυπα εργασίας στη θάλασσα.

Εν προκειμένω, η Επιτροπή παρακολουθεί πολύ στενά τις εξελίξεις μέσα στα κράτη μέλη, αλλά και τιςποψήφιες προς ένταξη χώρες, όσον αφορά την επικύρωση των διεθνών απαιτήσεων, δεδομένου ότι η

ανεπαρκής επικύρωση μπορεί επίσης να θέσει σε κίνδυνο τη διαδικασία ενοποίησης όλων των συμβάσεων περί θαλάσσης που πρόσφαταποκινήθηκε από το ILO στη Γενεύη, κυρίως για την ενθάρρυνση της επιβίωσης ενός τομέα που τελείπό συνθήκες αστάθειας.

(1) Οδηγία 1999/63/ΕΚ του Συμβουλίου, της 21ης Ιουνίου 1999, σχετικά με τη συμφωνία για την οργάνωση του χρόνου εργασίας των ναυτικών, που σύναψαν η ένωση εφοπλιστών της Ευρωπαϊκής Κοινότητας (ECSA) και η ομοσπονδία των ενώσεων εργαζομένων στις μεταφορές, στην Ευρωπαϊκή Ένωση (FST) — Παράρτημα: Ευρωπαϊκή συμφωνία για την οργάνωση του χρόνου εργασίας των ναυτικών, ΕΕ L 167 της 2.7.1999.

(2) Οδηγία 1999/95/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1999, σχετικά με την επιβολή των διατάξεων περί των ωρών εργασίας των ναυτικών επί των πλοίων που καταπλέουν σε κοινοτικούς λιμένες, ΕΕ L 14 της 20.1.2000.